section_heading: Druga sezona
paragraph_text: Druga sezona serije Pravi detektiv dobila je pomiješane kritike. Hvaljene se glumačke performanse Farrella, McAdams i Kitscha,<ref> fotografija<ref> i akcijske sekvence.<ref> Međutim, mnogi kritičari smatrali su da je sama sezona dosta slabija od prethodne. Negativne kritike uglavnom su se fokusirale na previše uvijen zaplet i dijaloge. Na internetskoj stranici Rotten Tomates sezona je dobila 64% pozitivnih ocjena temeljenih na 72 zaprimljena teksta uz prosječnu ocjenu 6.6/10. Zajedničko mišljenje kritičara te stranice glasi: "Druga sezona Pravog detektiva sasvim lijepo stoji kao samostalna policijska drama, u kojoj nekoliko nezaboravnih trenutaka i rezonantnih odnosa nadilaze predvidljive zaplete".<ref> Na drugoj internetskoj stranici, Metacritic, druga sezona ima prosječnu ocjenu 61/100 temeljenu na 41 zaprimljenom tekstu.